title: TRAPPIST-1
text: TRAPPIST-1, tamién clamato 2MASS J23062928-0502285, ye un sistema planetario sito a bells 39 anyos luz d'a Tierra. l'obchecto primario d'iste sistema ye una nana ultrafreda, en a muga entre as nanas royas e as nanas marronas. Ista mena d'estrela ye a-saber-lo mes freda que o Sol.
  
  Arredol d'ista estrela gravitan a o menos siet planetas rocosas. Se tractan de planetas de grandaria semellant u inferior a o d'a Tierra (bells tres quartos d'o radio terrestre).
  
  A estrela e as planetas d'ella se son descubiertas en 2015 con l'aduya d'o telescopio belga TRAPPIST (acronimo de l'anglés the TRAnsiting Planets and Planetesimals Small Telescope) instalato en dos puestos: o puesto TRAPPIST-S (TRAPPIST Sud) en l'Observatorio de La Silla, en Chile, e o puesto TRAPPIST-N (TRAPPIST Nord) en l'Observatorio d'Ukaimedén, en Marruecos. As informacions furnitas per istos dos telescopios se son cruzatas e completatas per as de quatre telescopios basatos en Canarias, en Hawaii y en Sudafrica.
  
  O sistema planetario
  O sistema se troba a bells dotze pársecs d'a Tierra (12,0 ± 0,4 pc), ye dicit, un poquet menos de quaranta anyos luz. Consiste en una estrela e a o menos siet planetas. As siet planetas conoixitas han radios parellans ta o d'a Tierra e masas contimparables.
  
  Istas planetas son muito amanatos ta lur estrela, arredol d'a quala orbitan a chicotismas distancias: son de sies a quaranta vegatas més amanatas ta lur estrela que o que ye Mercurio respecto a l'astro solar en o nuestro sistema. Istas orbitas son en resonancia as unas con as atras: entre que a planeta TRAPPIST-1b recorre ueito revolucions, as planetas c, d, e, f e g en recorren 5, 3, 2, 4/3 e 1.
  
  As planetas descubiertas poseyen totas una rotación sincrona e presentan doncas perén a mesma cara ta lur estrela. Tres d'ellas (TRAPPIST-1 e, TRAPPIST-1 f et TRAPPIST-1 g) se sitúan a una distancia de lur sol que lis en poderba permitir cubillar d'augua liquida. TRAPPIST-1 e, TRAPPIST-1 f e TRAPPIST-1 g poderban poseyer un ocián d'augua liquida en a superficie con una atmosfera parellana a d'a Tierra, encara que anclata gravitacionalment. Con atmosferas identicas, TRAPPIST-1 b, TRAPPIST-1 c e TRAPPIST-1 d sufrirban un esbocato efecto hibernadero encara que a posibilidat d'augua liquida en a superficie en rechions limitatas no s'excluye (con a condición de que una parti de l'augua se mantienga durando a fasi calient d'a formación d'o sistema). A la fin, as temperaturas superficials de TRAPPIST-1 h son probablement masiato febles ta permitir a presencia d'augua liquida en a superficie, treito si existise un calentamiento per efecto de marea significativo u repuis d'una atmosfera primordial pro importants ta haber ralentizato o enfriamiento d'a planeta.
  
  Lur relativament chicota leixanía d'a Tierra permite asperar que ascape se pueda estudear l'atmosfera per espectroscopía.
  
  Referencias
  
  Sistemas planetarios